TTCL บวกกว่า 6% โบรกฯ แนะซื้อ ชูเป้า 29 บ. คาดกำไรปีนี้โตแกร่ง
TTCL บวกกว่า 6% ล่าสุด ณ เวลา 15.55 น. อยู่ที่ 23.50 บาท บวก 1.40 บาท หรือ 6.33% สูงสุดที่ 23.60 บาท ต่ำสุดที่ 22.00 บาท ด้วยมูลค่าซื้อขาย 328.18 ล้านบาท ด้าน บล.เออีซี แนะซื้อ ชูเป้า 29 บ. คาดกำไรปี 59 โตแกร่ง
25 ต.ค. 2559

ผู้สื่อข่าวรายงานว่า ราคาหุ้นบริษัท ทีทีซีแอล จำกัด (มหาชน) หรือ TTCL ล่าสุด ณ เวลา 15.55 น. อยู่ที่ 23.50 บาท บวก 1.40 บาท หรือ 6.33% สูงสุดที่ 23.60 บาท ต่ำสุดที่ 22.00 บาท ด้วยมูลค่าซื้อขาย 328.18 ล้านบาท ขณะที่ดัชนีหุ้นไทยโดยรวมบวก 0.38%

โดย บล.เออีซี ระบุในบทวิเคราะห์ แนะนำซื้อ TTCL ให้ราคาเป้าหมายที่ 29 บาท โดยปี 59 คาดกำไรโต 54.9% เทียบช่วงเดียวกันของปีก่อนและในปี 60 โตต่อ 7.9% เทียบช่วงเดียวกันของปีก่อน หลังโรงไฟฟ้า 120MW ที่พม่ากลับมาดำเนินการได้ปกติ และมี Backlog ในมือ 2.55 หมื่นลบ. นอกจากนี้ยังมีงานระหว่างประมูลอีกราว 1.2 แสนลบ.